open-index/open-wikipedia-markdown huggingface dataset:
Ακτινική ταχύτητα

**Ακτινική ταχύτητα** ονομάζεται η ταχύτητα της ακτινικής κίνησης ενός σώματος και ιδιαίτερα στην αστρονομία ενός ουράνιου σώματος. Πρόκειται δηλαδή για τη γραμμική ταχύτητα ενός αντικειμένου ή ουράνιου σώματος ως προς εμάς, πάνω στην ευθεία που ενώνει εμάς (τον παρατηρητή) με το αντικείμενο. Στην Αστρονομία το μέτρο της ακτινικής ταχύτητας ενός ουράνιου σώματος, ενώ αρχικά ήταν αδύνατο να υπολογισθεί τελικά σήμερα υπολογίζεται εύκολα με φασματογράφο, όπου κατά το Φαινόμενο Ντόπλερ, διαπιστώνεται στο φως που φθάνει σ΄ εμάς από το ουράνιο σώμα: Το μήκος κύματος του λαμβανόμενου φωτός αυξάνεται για απομακρυνόμενα σώματα (μετάθεση προς το ερυθρό) ενώ μειώνεται για προσεγγίζοντα (μετάθεση προς το κυανό). Έτσι με τον τρόπο αυτό βρίσκεται και η φορά της κίνησης του σώματος.
## Τρόπος μέτρησης
Οι μεταθέσεις Ντόπλερ μπορούν να μετρηθούν με ακρίβεια με τη λήψη ενός φάσματος υψηλής αναλύσεως και τη σύγκριση των μετρούμενων μηκών κύματος γνωστών φασματικών γραμμών με τα αντίστοιχα μήκη από εργαστηριακά δείγματα. Κατά σύμβαση, η ακτινική ταχύτητα είναι **θετική** όταν το σώμα **απομακρύνεται** και **αρνητική** όταν **πλησιάζει**.

* Μέχρι το 1940 είχε καταμετρηθεί η ακτινική ταχύτητα 6.500 αστέρων. Η μεγαλύτερη ακτινική ταχύτητα που έχει παρατηρηθεί πλησιάζει περίπου τα 350 χιλιόμετρα το δευτερόλεπτο.
## Σε διπλά αστρικά συστήματα
Σε πολλά διπλά συστήματα αστέρων, η τροχιακή κίνηση των αστέρων-μελών του συστήματος περί το κοινό κέντρο μάζας συνήθως προκαλεί περιοδικές μεταβολές στις ακτινικές τους ταχύτητες της τάξεως των πολλών χιλιομέτρων το δευτερόλεπτο. Σε αυτές τις περιπτώσεις η μελέτη των ακτινικών ταχυτήτων μπορεί να οδηγήσει στον υπολογισμό των μαζών των αστέρων του συστήματος και της διαμέτρου ή της εκκεντρότητας της τροχιάς τους.
## Ως μέθοδος ανακάλυψης εξωπλανητών
Η ίδια φασματοσκοπική μέθοδος έχει οδηγήσει στην ανακάλυψη όλων σχεδόν των εξωηλιακών πλανητών, που περιφέρονται γύρω από άλλους αστέρες, από το 1995 που ανακαλύφθηκε ο πρώτος τέτοιος πλανήτης μέχρι σήμερα.

## Δείτε επίσης
*Ιδία κίνηση
*Νόμος του Χαμπλ

Κατηγορία:Αστρομετρία
Ελένη Σκούρα

Η **Ελένη Σκούρα** (Βόλος, 21 Δεκεμβρίου 1896 - Αθήνα, 4 Φεβρουαρίου 1991) ήταν Ελληνίδα πολιτικός και δικηγόρος. 
Υπήρξε η πρώτη Ελληνίδα βουλευτής.

## Βιογραφικά στοιχεία
Γεννήθηκε το 1896 στον Βόλο όπου και ολοκλήρωσε τις γυμνασιακές της σπουδές. Το πατρικό της όνομα ήταν Παπαχρήστου.

Στη συνέχεια, από το 1915 εγκαταστάθηκε στη Θεσσαλονίκη. Σπούδασε φωνητική μουσική και το 1950 έλαβε το πτυχίο της Νομικής, δικηγορώντας στη συνέχεια στην ίδια πόλη με τον σύζυγό της, δικηγόρο, Δημήτριο Σκούρα.

Η Ελένη Σκούρα είχε αναπτύξει πλούσια κοινωφελή και πατριωτική δράση ιδιαίτερα κατά τον Ελληνοϊταλικό Πόλεμο και στη Γερμανική Κατοχή ως Πρόεδρος της Στέγης της Φαλαγγίτισσας και επίσης της Φανέλας του Στρατιώτη. Το καλοκαίρι του 1942 συνελήφθη από τους Γερμανούς και φυλακίσθηκε μαζί με τον σύζυγό της και τον αδελφό της, Απόστολο Παπαχρήστου.

Στις 18 Ιανουαρίου 1953 εξελέγη βουλευτής στον Νομό Θεσσαλονίκης με το κόμμα του Ελληνικού Συναγερμού. Ούσα η πρώτη εκλεγμένη γυναίκα στην ιστορία του ελληνικού κοινοβουλίου, η ίδια αμέσως μετά την εκλογή της δήλωσε: 

Η Σκούρα τιμήθηκε από τον βασιλιά Παύλο με το στρατιωτικό μετάλλιο Εξαιρέτων Πράξεων καθώς και με τον Ταξιάρχη του Βασιλικού Τάγματος Ευποιίας. Ο Δήμος Βόλου για την συνολική της προσφορά έχει στήσει προτομή της στο προαύλιο του Δημαρχείου. 

Πέθανε στις 4 Φεβρουαρίου 1991.

## Παραπομπές

## Πηγές
* Νεώτερον Εγκυκλοπαιδικόν Λεξικόν Ηλίου" τομ.17ος, σελ.30.

## Εξωτερικοί σύνδεσμοι
*

Κατηγορία:Βουλευτές Α΄ Θεσσαλονίκης
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Ταξιάρχης του Τάγματος της Ευποιΐας
Κατηγορία:Δικαίωμα ψήφου γυναικών στην Ελλάδα
Κατηγορία:Ελληνίδες φεμινίστριες
Πράτσικα Πάτρας

Του **Πράτσικα** ονομάζεται μια συνοικία της Πάτρας, στη νότια πλευρά της πόλης. 

## Ιστορικά στοιχεία
Η παλαιότερη ονομασία της περιοχής ήταν **Πόρτες** και ονομαζόταν έτσι διότι ήταν η νότια είσοδος της πόλης, δηλ. η *πόρτα* μεταφορικά. Γύρω στα 1800 αγόρασε μεγάλες εκτάσεις και εγκαταστάθηκε στην περιοχή ο Σιδέρης Πράτσικας, ερχόμενος από την Δρόβιανη της Ηπείρου. Το 1850 οι ανηψιοί του Νικόλαος, Δημήτριος και Σπυρίδων έκτισαν τον ιδιωτικό ναό του *Αγίου Ιωάννη Πράτσικα*, που σώζεται και σήμερα και από τον οποίο πήρε το όνομά της όλη η συνοικία. Το κτήμα της οικογένειας Πράτσικα ανήκει σήμερα στους απογόνους της.

## Παραπομπές και υποσημειώσεις


## Πηγές
* Δ. Καρατζά, Χ. Χαραλάμπους, Δ. Γκότση, Γ. Λύρα, *Πάτρα, ονομάτων επίσκεψις*, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995.
* εφημερίδα *Νεολόγος*, φύλλα έτους 1958.

Κατηγορία:Συνοικίες της Πάτρας
*
Πλάμπι Νατ

thumb|right
Το **Plumpy nut** είναι μια θεραπευτική τροφή, η οποία περιέχει όλα τα θρεπτικά συστατικά για γρήγορη ανάπτυξη υποσιτισμένων παιδιών, χωρίς να χρειάζεται εισαγωγή τους σε ειδικά επισιτιστικά κέντρα.

Περιέχει μίγμα από φυστίκια, σκόνη γάλακτος και βιταμίνες και είναι σε στερεά μορφή (σα σοκολάτα). Μια συσκευασία δύο φορές την ημέρα για δυο με  τέσσερις εβδομάδες σε συνδυασμό με άλλα τρόφιμα μπορεί να αναστρέψει υποσιτισμό σε μικρά παιδιά.

Χρησιμοποιείται από τους Γιατρούς Χωρίς Σύνορα, στην εύκολη και αποτελεσματική αντιμετώπιση υποσιτισμού.

## Εξωτερικοί σύνδεσμοι

* Nutriset Ο ιστότοπος του παραγωγού
* Αναφορά από τους Γιατρούς Χωρίς Σύνορα  Αρχείο PDF

Κατηγορία:Υποσιτισμός
Ρακόρ

Ο όρος **Ρακόρ** μπορεί να αναφέρεται:

* Στο Ρακόρ (κινηματογράφος), τεχνική σύνδεσης των πλάνων μιας σκηνής.
* Στο Ρακόρ (εξάρτημα), που χρησιμοποιείται για συνδέσεις σε υδραυλικές εγκαταστάσεις.
Λίμνη Τσιβλού

μικρογραφία|Μονοήμερη στη Λίμνη Τσιβλού!
Η **Λίμνη Τσιβλού** βρίσκεται στον Δήμο Αιγιαλείας του Νομού Αχαΐας, σε υψόμετρο 700 μέτρων περίπου, στις πλαγιές του Χελμού. Δημιουργήθηκε στις 24 Μαραίου του 1913, όταν από μια μεγάλη κατολίσθηση που προκλήθηκε στην περιοχή φράχτηκε η κοίτη του ποταμού Κράθη. Η λίμνη έχει επιφάνεια περίπου 8,3 στρέμματα και βάθος περίπου 80 μέτρα. Γύρω και κοντά στη λίμνη μπορεί κανείς να κάνει πεζοπορία, όπου το πράσινο και η θέα θα τον αποζημιώσει. Κοντά στη λίμνη υπάρχουν τα χωριά Περιστέρα, Αγία Βαρβάρα, και Ζαρούχλα. Το όνομα της λίμνης προέρχεται από το χωριό Τσιβλός το οποίο καταπόντισε μερικώς μετά την κατολίσθηση. Η τοπική παράδοση την ονομάζει και **Μαυρολίμνη** για το κακό που προξένησε.

Σήμερα η λίμνη Τσιβλού είναι ένας σημαντικότατος υγροβιότοπος που φιλοξενεί πολλά είδη χλωρίδας και πανίδας. Αποτελεί επίσης δημοφιλή προορισμό αναψυχής και περιπάτου.

## Φωτοθήκη
Ακολουθούν κάποιες φωτογραφίες της λίμνης.

File:Χελμός, Λίμνη Τσιβλού 0006.jpg|Άποψη της λίμνης Τσιβλού.
File:Χελμός, Λίμνη Τσιβλού 0007.jpg|Άποψη της λίμνης Τσιβλού.
File:IMG 20161227 154637027 HDR.jpg|Άποψη της λίμνης Τσιβλού.
File:IMG 20161227 154716561 HDR.jpg|Άποψη της λίμνης Τσιβλού.
File:IMG 20161227 154736670 HDR.jpg|Άποψη της λίμνης Τσιβλού.
File:IMG 20161227 154751840 HDR.jpg|Άποψη της λίμνης Τσιβλού.
File:IMG 20161227 155237364 HDR.jpg|Άποψη της λίμνης Τσιβλού.


## Παραπομπές


## Πηγές

* 
* ΥΠ.Ε.Π.Θ. & Κέντρο Περιβαλλοντικής Εκπαίδευσης Ακράτας, ''Ο Υγροβιότοπος της λίμνης Τσιβλού. Εκπαιδευτικό Πρόγραμμα*, Επιμέλεια έκδοσης: Κ. Παπακωνσταντίνου, Ακράτα 2003. ISBN 978-960-89607-0-1. (πρόκειται για περιγραφή του υγροβιότοπου της λίμνης με αναλυτικό ιστορικό της κατολίσθησης)*

## Εξωτερικοί σύνδεσμοι
* Τουριστικός οδηγός Νομού Αχαΐας - Μνημεία Φύσης, nea.gr. Ανακτήθηκε από το αρχειοθετημένο πρωτότυπο: 06/09/2016.

Τ
Λ
Λ
Κατηγορία:Επαρχία Καλαβρύτων
Ιωάννης Καλογεράς

Ο **Ιωάννης Β. Καλογεράς ** (1876 - 26 Ιουλίου 1957) ήταν Έλληνας στρατιωτικός και πολιτικός.

## Βιογραφικά στοιχεία
Ο Καλογεράς γεννήθηκε στο χωριό Σπαρτιάς στην ορεινή Τριχωνίδα της Αιτωλοακαρνανίας. Ακολούθησε στρατιωτική καρριέρα, σπουδάζοντας κατά πρώτον στη Σχολή των Ευελπίδων και εν συνεχεία στην École Supérieure "De Geure" στο Παρίσι απ' όπου ως υπολοχαγός ανεκλήθη το 1912 να λάβει μέρος στους Βαλκανικούς Πολέμους. Τοποθετήθηκε στο επιτελείο της IV Μεραρχίας και υπό τις διαταγές του μεράρχου Μοσχοπούλου συμμετείχε στο σχεδιασμό του κυκλωτικού ελιγμού που κατέληξη στην επιτυχή έκβαση της μάχης του Σαρανταπόρου, μάχης σημαντικότατης για την έγκαιρη κατάληψη της Θεσσαλονίκης. Το Δεκέμβριο 1912 εισηγήθηκε πρώτα στον αρχιστράτηγο Σαπουντζάκη και εν συνεχεία στον αρχιστράτηγο διάδοχο Κωνσταντίνο την κατάληψη της Τσούκας, στρατηγικού λόφου δυτικά του Μπιζανίου, η οποία υπήρξε επιτυχής και άνοιξε το δρόμο για την κατάληψη στις 21 Φεβρουαρίου 1913 των Ιωαννίνων. Εν συνεχεία συμμετείχε ως λοχαγός της IV Μεραρχίας κατά τον Β Βαλκανικό πόλεμο στην μάχη και κατάληψη του Κιλκίς τον Ιούνιο 1913. Κατά τον Α΄ Παγκόσμιος Πόλεμος υπηρέτησε ως αντισυνταγματάρχης Επιτελάρχης ΙΙ Μεραρχίας και αργότερα υπηρέτησε ως συνταγματάρχης υπαρχηγός του εν Σμύρνη Γενικού Επιτελείου το Φεβρουάριον του 1920. Το Μάρτιο του 1920 τοποθετήθηκε ως επιτελάρχης της στρατιάς Θράκης υπό τη διοίκηση αντιστρατήγου κ. Ε. Ζυμβρατάκη, συμβάλλοντας στη συγκρότησή της και κατάληψη της Δυτικής και Ανατολικής Θράκης.

Παραιτήθηκε από τις τάξεις του στρατού τον Αύγουστο του 1923 και εγκαταστάθηκε στην Αθήνα, όπου τον βρήκε το αντεπαναστατικό κίνημα που είχε ως στόχο την παλιννόστηση της μοναρχίας στην Ελλάδα. Ο Ι. Καλογεράς συμμετείχε στην κατάπνιξη του κινήματος, κηρύσσοντας εθελουσία επιστράτευση στα νησιά, δημιουργώντας σύνταγμα δυνάμεως 3000 εθελοντών στην Αθήνα, και επιτυγχάνοντας την εκκαθάριση της Μακεδονίας και της Ηπείρου και την περικύκλωση και παράδοση άνευ αιματοχυσίας στον Κιθαιρώνα του κατά των Αθηνών βαδίζοντος αντεπαναστατικού 6ου Σώματος Στρατού Πελοποννήσου. Έτσι συνετέλεσε στην πτώση της μοναρχίας και την ανακήρυξη της Β Ελληνικής Δημοκρατίας.

Εν συνεχεία ασχολήθηκε με την πολιτική, και εξελέγη πρώτη φορά βουλευτής Αθηνών-Πειραιώς το 1923 και συνεχώς έκτοτε (1926 με το Κόμμα Εθνικών Φιλελευθέρων και 1928, 1932 με το Κόμμα Φιλελευθέρων) βουλευτής Αθηνών, τιμώμενος πάντοτε με το αξίωμα του προέδρου της επί των στρατιωτικών επιτροπής μέχρι του Δεκεμβρίου του 1930 οπότε διορίσθηκε Υπουργός Γενικός Διοικητής Θράκης, συντελών στην ανασυγκρότηση της Δυτικής Θράκης.

Απεβίωσε στις 2 το πρωί της 26ης Ιουλίου 1957 στην Αθήνα και κηδεύτηκε το απόγευμα της ίδιας ημέρας.

## Πηγές
* Λεύκωμα Θράκης - Μακεδονίας 1932

## Παραπομπές


Κατηγορία:Έλληνες αξιωματικοί του πεζικού
Κατηγορία:Έλληνες υπουργοί Γενικοί Διοικητές Θράκης
Κατηγορία:Βουλευτές Αθηνών
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με το Κόμμα των Εθνικών Φιλελευθέρων
Κατηγορία:Βουλευτές Αθηνών και Πειραιώς
Κατηγορία:Βενιζελισμός
Κατηγορία:Έλληνες ελευθεροτέκτονες
Επτανησιακά Φύλλα

Τα **Επτανησιακά Φύλλα** αυτοπεριγράφονται ως "φιλολογική - λογοτεχνική, λαογραφική και ιστορική έκδοση". Πρόκειται για λογοτεχνικό περιοδικό το οποίο εκδίδεται στη Ζάκυνθο μέχρι δυο φορές το χρόνο από τη δεκαετία του 1950. Ιδρυτής του ήταν ο Ζακυνθινός λόγιος Ντίνος Κονόμος (1918-1990) ο οποίος το εξέδιδε μέχρι τη δεκαετία του 1970 ή του 1980. Μετά τα μέσα της δεκαετίας του 1990 επανεκδίδεται από τον λογοτέχνη, ερευνητή και ποιητή Διονύση Σέρρα. Το 2006 είχε φτάσει στον 26ο τόμο (ΚΣΤ'). Κάθε περιοδικό είναι ένας τόμος με αφιερώματα είτε με Ζακυνθινά είτε με λογοτεχνικά θέματα.

Αριθμός ISSN περιοδικού: 1105-4670

## Εξωτερικοί σύνδεσμοι
Οκτώ τεύχη των Επτανησιακών Φύλλων on line (1998-2003)

Κατηγορία:Ελληνικά λογοτεχνικά περιοδικά
Σελινούντας ποταμός Αχαΐας

:*Για ποταμούς με την ονομασία Σελινούντας, δείτε: [[Σελινούντας ποταμός]].

Ο *'Σελινούντας*' είναι [[ποταμός]] της [[Νομός Αχαΐας|Αχαΐας]] που πηγάζει από τον [[Ερύμανθος|Ερύμανθο]] στην περιοχή της [[Άνω Βλασία Αχαΐας|Βλασίας]] και εκβάλλει στον [[Κορινθιακός κόλπος|Κορινθιακό κόλπο]] κοντά στα [[Βαλιμίτικα Αχαΐας|Βαλιμίτικα]]. 

Είναι γενικά ορμητικός και συχνά προξενεί μεγάλες καταστροφές στον εύφορο κάμπο του [[Αίγιο|Αιγίου]]. Μαζί με τον [[Γλαύκος ποταμός|Γλαύκο]] θεωρούνται τα όρια του [[Παναχαϊκό|Παναχαϊκoύ όρους]]. Στην διαδρομή του σχηματίζει φαράγγι 14 [[Χιλιόμετρο|χιλιομέτρων]] και είναι ιδανικός για ράφτινγκ. Το συνολικό του [[μήκος]] είναι 47,8 [[Χιλιόμετρο|χιλιόμετρα]].

Στο χωριό [[Λαπαναγοί Αχαΐας|Λαπαναγοί]] η κοίτη του στενεύει πολύ και σχηματίζει μικρή λίμνη η οποία είναι πλούσια σε [[Ψάρι|ψάρια]]. Το στενό αυτό σημείο σχηματίζεται από δύο μεγάλους πέτρινους όγκους και αφήνουν μεταξύ τους μια απόσταση 4-5 [[Μέτρο|μέτρων]], το σημείο αυτό λέγεται *γυφτοπήδημα*, γιατί σύμφωνα με την παράδοση την [[Οθωμανική περίοδος στην Ελλάδα|περίοδο της Τουρκοκρατίας]] πήδηξε από τον έναν βράχο στον άλλο ένας γύφτος που τον κυνηγούσαν οι [[Τούρκοι (έθνος)|Τούρκοι]]. 

Κατά την αρχαιότητα οι εκβολές του βρίσκονταν πιο ανατολικά από ό,τι σήμερα, κοντά στο *Ακρωτήριο Γύφτισα*. Ανάμεσα στον Σελινούντα και τον [[Κερυνίτης|Κερυνίτη]] βρισκόταν η [[Αρχαιότητα|αρχαία]] [[πόλη]] [[Ελίκη (αρχαία πόλη)|Ελίκη]].

== Παραπομπές ==
<references />

== Πηγές ==
* 

== Βιβλιογραφία==
* Υ.Π.Ε.Κ.Α.-Ειδική Γραμματεία Υδάτων, *Εφαρμογή Οδηγίας 2007/60/ΕΚ. Προκαταρκτική Αξιολόγηση Κινδύνων Πλημμύρας'', Αθήνα 2012. (ηλεκτρονικό έγγραφο)

Κατηγορία:Ποταμοί της Αχαΐας
Κατηγορία:Δήμος Καλαβρύτων
Ύδατα Στυγός

thumb|250px|right|Γενική άποψη του Χελμού και των Υδάτων της Στυγός.

Τα **Ύδατα της Στυγός** είναι οι πηγές του ποταμού Κράθη στον Χελμό της Ορεινής Αιγιάλειας στην Αχαΐα σε υψόμετρο 2.100 μέτρα. Κατά την μυθολογία, η Στύγα ήταν Ωκεανίδα που είχε το παλάτι της στα Τάρταρα και την φυλάνε μέρα νύχτα δράκοι ακοίμητοι. Πιστευόταν ότι τα νερά της πηγής έβγαιναν από εκεί, από τα Τάρταρα και το παλάτι της Στύγας. 

Στην Τιτανομαχία ήταν με το μέρος του Δία, όταν αυτός πολέμησε τον πατέρα του τον Κρόνο. Παιδιά της ήταν το Κράτος, η Βία, ο Ζήλος και η Νίκη. Στα ύδατα της Στυγός ορκίζονταν όλοι οι θεοί, ακόμη και ο Ήλιος: ήταν ο μεγαλύτερος όρκος που μπορούσε να κάνει ένας θεός και εκεί εξέτιαν την ποινή τους οι θεοί όταν ήταν τιμωρημένοι. Έλεγαν πως όποιο ον ζωντανό έπινε από το νερό της πέθαινε, και οποιοδήποτε μέταλλο το βουτούσαν στα νερά της έλιωνε. Εκεί βούτηξε τον Αχιλλέα η μητέρα του Νηρηίδα Θέτιδα και έγινε άτρωτος, αλλά τον κρατούσε από την φτέρνα και έμεινε το μοναδικό τρωτό σημείο στο σώμα του.

Σημειώνεται ότι από αυτό το νερό δόθηκε στον Μέγα Αλέξανδρο ενώ ήταν ήδη άρρωστος από ελονοσία σε μία ύστατη προσπάθεια να αποκτήσει αθανασία ωστόσο από πολλούς ιστορικούς παρερμηνεύεται ως προσπάθεια να δηλητηριαστεί. 
μικρογραφία|Υδατα Στυγός, Αιγιάλεια, Μεσορρούγι|331x331εσ
Στα Υδατα Στυγός σήμερα φθάνει κανείς μετά από πεζοπορία στο Μονοπάτι του Αχιλλέα το οποίο ξεκινά από το Μεσορρούγι (Διάρκεια Πεζοπορίας 3 ώρες). Η διαδρομή είναι πανέμορφη και ενδιαφέρουσα γεωμορφολογικά, είναι δύσκολη και προτείνεται να γίνεται με συνοδεία τοπικού οδηγού βουνού. Πολλοί επισκέπτες παίρνουν ως αναμνηστικό "το αθάνατο νερό". Η διαδρομή είναι ενταγμένη στο δίκτυο μονοπατιών της Αγιάλειας Αχαϊας (Egialia Achaia Trails) του Δήμου Αιγιάλειας και πληροφορίες δίδονται στο Αρχοντικό Παναγιωτόπουλου στο Αίγιο (Κέντρο Τουριστικής Πληροφόρησης) όπως και στο Κέντρο Τουριστικής Πληροφόρησης στα Σελιανίτικα Αιγιάλειας.

## Παραπομπές


## Εξωτερικοί σύνδεσμοι
* 

Κατηγορία:Μυθολογία της αρχαίας Αρκαδίας
Κατηγορία:Αρκαδική Αζανία
Κατηγορία:Δήμος Ακράτας
Κατηγορία:Δήμος Αιγιαλείας
Κατηγορία:Επαρχία Καλαβρύτων
Κατηγορία:Ποταμοί της Αρκαδίας
Πατριάρχης Αντώνιος Α΄ Κασυματάς

Ο **Αντώνιος Α΄**, κατά κόσμον *Κωνσταντίνος Κασσυματάς*, ή *Κασυματάς*, ήταν εικονομάχος Πατριάρχης Κωνσταντινουπόλεως την περίοδο 821 - 836.

Αρχικά ασκούσε το επάγγελμα του βυρσοδέψη εξ ου και αποκαλούταν αργότερα και «*βυρσόδεψος*». Όταν εισήλθε στον ιερατικό βίο αναδείχθηκε διδάσκαλος στη σχολή Σφυρακίου και στη συνέχεια ηγούμενος στη Μονή Πέτρου της Κωνσταντινούπολης. Παρότι εκεί έζησε έκλυτο βίο δίνοντας κακό παράδειγμα στους υπ' αυτόν μοναχούς, το Πατριαρχείο τον εξέλεξε και τον χειροτόνησε επίσκοπο Συλαίου, ή Συλλείου της Παμφυλίας. Εκδηλώνοντας εκεί συμπεριφορά σφοδρού, αλλά ανεκτικού εικονομάχου, καθαιρέθηκε με συνοδική απόφαση το 812 επί πατριάρχου Νικηφόρου. Εννέα χρόνια αργότερα, το 821, επί αυτοκράτορα Μιχαήλ Τραυλού εξελέγη Πατριάρχης Κωνσταντινούπολης, οπότε και άσκησε καταδίωξη των εικονοφίλων που συνέχισε και επί αυτοκράτορα Θεοφίλου.

## Συγγραφικό έργο
Με εντολή του αυτοκράτορα Λέοντος Ε΄ του Αρμενίου (813 - 820) έγραψε «*θησαυρόν της εικονοκλαστικής θεολογίας*», στο οποίο περιελάμβανε χωρία της Αγίας Γραφής και λόγους Πατέρων της Εκκλησίας που στρέφονταν κατά των εικόνων. Το έργο αυτό, όπως ήταν φυσικό, χάθηκε.

## Παραπομπές


## Πηγές
* Οικουμενικό Πατριαρχείο
* Μεγάλη Ελληνική Εγκυκλοπαίδεια τ.Ε΄, σ.23
* 

Αντώνιος Α
Αντώνιος
Κατηγορία:Εικονομαχία
Κατηγορία:Βυζαντινοί του 9ου αιώνα
Κατηγορία:Επίσκοποι του 9ου αιώνα
Σελινούντας

Το όνομα **Σελινούντας** (ή Σελινούς) μπορεί να αναφέρεται:

## Προσωπικότητες
*Σελινούντας (Βασιλιάς), αυτόχθων βασιλιάς στην αρχαία Αχαΐα.

## Πόλεις, οικισμοί κ.ά.
*Σελινούντας Αχαΐας, χωριό στην Αχαΐα.
*Σελινούντας Σικελίας, αρχαία πόλη στη νότια ακτή της Σικελίας.

## Ποταμοί
*Σελινούντας ποταμός Αχαΐας, ποταμός στην Αχαΐα.
*Σελινούντας ποταμός Ηλείας, ποταμός στην Ηλεία.
*Σελινούντας ποταμός Μικράς Ασίας, παραπόταμος του Καΐκου, που περνάει από την Πέργαμο, στη Μικρά Ασία.
*Σελινούντας ποταμός Σικελίας, ποταμός  που διασχίζει την ομώνυμη πόλη στη Σικελία.
Ακταίο Αχαΐας

Το **Ακταίο** είναι οικισμός και προάστιο της Πάτρας. Αποτελεί κοινότητα του Δήμου Πατρέων και έδρα αυτής. Υπήρξε ανεξάρτητη κοινότητα της άλλοτε Επαρχίας Πατρών του Νομού Αχαΐας και από το 1998 δημοτικό διαμέρισμα του πρώην Δήμου Ρίου.

Το Ακταίο βρίσκεται δίπλα στην Γέφυρα Ρίου-Αντιρρίου και το πορθμείο Ρίου. Συνορεύει με το Ρίο στα δυτικά και τον Άγιο Βασίλειο στα ανατολικά. Η απόστασή του από το κέντρο της πόλης της Πάτρας ανέρχεται περίπου στα 11 χιλιόμετρα.

Σύμφωνα με την απογραφή του 2011 είχε πληθυσμό που ανέρχεται σε 1.494 κατοίκους. Η τοπική κοινότητα Ακταίου είναι χαρακτηρισμένη ως αγροτικός πεδινός οικισμός, με έκταση 1,915 χμ² (2011).

## Πληθυσμός

## Ιστορία
Η περιοχή πριν το 1850 ανήκε στον Γάλλο φιλέλληνα ιατρό Ευγένιο Βερναρδή (απεβ. το 1851), ο οποίος ζούσε και ασκούσε την ιατρική στην Πάτρα. Από το 1850 άρχισαν να εγκαθίστανται μόνιμα στην περιοχή κάτοικοι από τα χωριά της περιοχής Νωνάκριδος των Καλαβρύτων. Η οικογένειά του εξακολουθούσε να μένει στην περιοχή και το όνομα του χωριού ήταν **Βερναρδέικα**.

Την σημερινή ονομασία την έλαβε πολύ αργότερα. Αναφερόταν ακόμα ως Βερναρδέικα κατά την δεκαετία του 1980, ενώ μένει γνωστή και σήμερα. Πρώτη φορά σε απογραφή αναφέρεται το 1899 με 135 κατοίκους.

Το Ακταίο καθώς και τα γειτονικά παραλιακά χωριά, το 1941 βομβαρδίστηκε από την Γερμανική πολεμική αεροπορία οκτώ φορές.

## Φυσιογνωμία
Το Ακταίο αποτελεί έναν παραθαλάσσιο ήσυχο οικισμό με πράσινο και αγροτικές εκτάσεις όπως ελαιώνες, ενώ η παραλία της περιοχής στην οποία υπάρχουν αρκετά κατάστημα εστίασης όπως ταβέρνες και καφετέριες, είναι πολυσύχναστη κατά την θερινή περίοδο.

Στο Ακταίο υπάρχει Δημοτικό Σχολείο και Νηπιαγωγείο, επί της οδού *[[Αγία Βαρβάρα (μεγαλομάρτυς)|Άγιας Βαρβάρας]]*, όπου βρίσκεται και η ομώνυμη εκκλησία.

## Προσωπικότητες
Στο Ακταίο κατοικούσε ο πρώην πρόεδρος της Ελληνικής Δημοκρατίας Κωστής Στεφανόπουλος. Επίσης, στο Ακταίο είχε γεννηθεί ο Χρύσανθος Χατζηιωάννου, Μητροπολίτης Κιτίου.

## Παραπομπές


## Πηγές
* Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Εγκυκλοπαίδεια Πάπυρος Λαρούς, 1963 (ΠΛ)

## Βιβλιογραφία
* 
* Αλέξιος Παναγόπουλος, *Ιστορικό λεξικό περιοχής Δήμου Ρίου Νομού Αχαΐας (από την αρχαιότητα μέχρι σήμερα)*, Εκδόσεις «περί τεχνών», Πάτρα 2003. ISBN 960-8260-32-9.
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Βεναρδής, λήμμα Βερναδαίικα, λήμμα Βερναρδής.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Ακταίου Αχαΐας. eetaa.gr. Ανακτήθηκε: 25/03/2016.
* Ε.Ε.Τ.Α.Α. - Διοικητικές μεταβολές Κοινότητας Ακταίου Αχαΐας. eetaa.gr. Ανακτήθηκε: 25/03/2016.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Ρίου
Κατηγορία:Δήμος Πατρέων
Κατηγορία:Παραλίες της Αχαΐας
Ρένα Θεολογίδου

Η **Ρένα Θεολογίδου** είναι Ελληνίδα δημοσιογράφος που εργάζεται επί χρόνια στην Ε.Ρ.Τ. και επιμελείται και παρουσιάζει την τηλεοπτική εκπομπή *Ριμέικ*.  

## Σταδιοδρομία
Άρχισε να δημοσιογραφεί στο περιοδικό "Επίκαιρα" του "Πάπυρου". Ιστορικό στέλεχος του "Ταχυδρόμου", δούλεψε επί σειρά ετών και για τις  εφημερίδες "Το Βήμα" και "Τα Νέα". 

Οι έρευνες και τα ιστορικά ντοκουμέντα της εκπομπής *Ριμέικ* την έχουν κατατάξει ανάμεσα στις πιο ποιοτικές της ελληνικής τηλεόρασης. Επιμελήθηκε και παρουσίασε την τηλεοπτική εκπομπή "Το σίριαλ των σίριαλ", όπου παρουσιάζονταν οι παλαιές τηλεοπτικές σειρές της κρατικής ελληνικής τηλεόρασης, καθώς και τη σειρά "Των προσφύγων οι κοινότητες", για τους πρόσφυγες της Μικράς Ασίας και τις μικρές-μεγάλες ιστορίες τους. 

Η πρώτη της τηλεοπτική δουλειά ήταν η σειρά "Είκοσι χρόνια επίκαιρα, είκοσι επίκαιρα χρόνια", μια πολιτική και κοινωνική επισκόπηση της κρίσιμης για την Ελλάδα εικοσαετίας 1947-1967. Με αυτή την εκπομπή, όπως και με τις επόμενες η Ρένα Θεολογίδου άνοιξε ένα μεγάλο κεφάλαιο στην ελληνική τηλεόραση χρησιμοποιώντας εικόνες αρχείου για να μελετηθεί σε βάθος η μεταπολεμική ελληνική ιστορία, όχι μόνο η πολιτική, αλλά και η κοινωνική. 

Το "Ριμέικ" είναι μία απο τις μακροβιότερες εκπομπές της ελληνικής τηλεόρασης. 
 
Είναι παντρεμένη με τον Νικηφόρο Γεωργιάδη και έχει δύο παιδιά.

## Παραπομπές

Κατηγορία:Ελληνίδες δημοσιογράφοι
Κατηγορία:Ελληνίδες τηλεπαρουσιάστριες
Βαβέλ

Η λέξη **Βαβέλ** μπορεί να αναφέρεται σε ένα από τα παρακάτω:

* Στον βιβλικό Πύργο της Βαβέλ
* Στις εκδόσεις Βαβέλ
* Στο περιοδικό ''Βαβέλ''
* Στην ταινία ''Βαβέλ''
Μοριακή μουσική

Η **μοριακή μουσική** (διεθνώς: *Molecular music*) είναι η μουσική που έχει ως βάση για τη σύνθεσή της τη μετατροπή σε νότες είτε ακολουθιών νουκλεοτιδίων οπότε ονομάζεται **γονιδιακή μουσική** ή **γενετική μουσική** (*Gene music*, ή *Genetic music*), είτε αλληλουχιών αμινοξέων οπότε ονομάζεται **πρωτεϊνική μουσική** (*Protein music*).

## Θεωρία
Ανακαλύφθηκε και ερευνήθηκε για πρώτη φορά από τον Γάλλο φυσικό Joel Sternheimer. Ο Ντάγκλας Χοφστάντερ στο βιβλίο του *Γκόντελ, Έσε, Μπαχ* εφιστά ομοιότητες και αναλογίες μεταξύ των γονιδίων και της μουσικής.
Φανταστείτε το mRNA να είναι σαν ένα μεγάλο κομμάτι μαγνητικής ταινίας εγγραφής, και το ριβόσωμα να είναι σαν ένα μαγνητόφωνο. Καθώς η ταινία περνά μέσα από την κεφαλή αναπαραγωγής της εγγραφής, "διαβάζεται" και μετατρέπεται σε μουσική ή άλλους ήχους... Όταν μια «ταινία» mRNA περνά μέσα από την "κεφαλή αναπαραγωγής" του ριβοσώματος, οι "νότες" που παράγονται είναι τα αμινοξέα και τα κομμάτια της μουσικής που απαρτίζουν είναι οι πρωτεΐνες. **Χοφστάντερ** (1980) *Γκ.Ε.Μπ.* σελ. 519.

Προτείνει ακόμη ότι η έννοια αυτή κατασκευάζεται στην πρωτεΐνη και στη μουσική.
Η μουσική δεν είναι μια απλή γραμμική ακολουθία από νότες. Τα μυαλά μας αντιλαμβάνονται μουσικά κομμάτια σε ένα επίπεδο πολύ υψηλότερο από αυτό. Κομματιάζουμε τις νότες σε φράσεις, τις φράσεις σε μελωδίες, τις μελωδίες σε μέρη και τα μέρη σε πλήρη έργα. ομοίως οι πρωτεΐνες έχουν νόημα μόνο όταν λειτουργούν ως κατατμημένες μονάδες. Παρά το γεγονός ότι στην πρωτεύουσα δομή μεταφέρει όλες τις πληροφορίες για την τριτογενή δομή που θα δημιουργηθεί, εξακολουθεί τουλάχιστον να "αισθάνεται", τις δυνατότητές της και πραγματοποιείται μόνο όταν η τριτογενής δομή δημιουργήθηκε φυσικά στην πραγματικότητα. **Χοφστάντερ** (1980) *Γκ.Ε.Μπ.* σελ. 525.

Οι ιδέες που υποστηρίζουν τη δυνατότητα δημιουργίας αρμονικών μουσικών και κάνουν χρήση αυτής της μεθόδου είναι:
* Η διαδικασία της επανάληψης διέπει τόσο τη μουσική σύνθεση όσο και την κατασκευή της αλληλουχίας DNA.
* 1/f θόρυβος (η δομή συσχέτισης "1/f φασμάτων" όπου το f είναι η συχνότητα) έχουν βρεθεί και τόσο σε μουσικά σήματα όσο και στις αλληλουχίες DNA.
* Μοντέλα με επικάλυψη και μετάλλαξη λειτουργιών, όπως το μοντέλο "επέκτασης-τροποποίησης" είναι σε θέση να παράγουν ακολουθίες με 1/f φάσματα.
* Όταν οι αλληλουχίες DNA μετατραπούν σε μουσική, ηχούν με μουσικότητα.
* Το πρόγραμμα του ανθρώπινου γονιδιώματος έχει αποκαλύψει παρόμοια γενετικά θέματα, όχι μόνο μεταξύ των ειδών, αλλά και μεταξύ των πρωτεϊνών.

Οι μουσικές αποδόσεις του DNA και των πρωτεϊνών δεν είναι απλά μια μέθοδος μουσικής σύνθεσης, είναι επίσης μια τεχνική για τη μελέτη των γενετικών αλληλουχιών. Η μουσική είναι ένας τρόπος αντιπροσώπευσης διαδοχικών σχέσεων σε ένα τύπο σειράς πληροφοριών με τις οποίες το ανθρώπινο αυτί είναι έντονα προσαρμοσμένο. Η αναλυτική και εκπαιδευτική δυνατότητα της χρήσης της μουσικής στο να εκπροσωπεί γενετικά μοτίβα, έχει αναγνωριστεί από τις σχολές της δευτεροβάθμιας εκπαίδευσης σε πανεπιστημιακό επίπεδο.

## Παραπομπές


Κατηγορία:Μουσικά είδη
Κατηγορία:Μουσική θεωρία
Κατηγορία:Μοριακή βιολογία
Μαφία (αποσαφήνιση)

Ο όρος μαφία μπορεί να αναφέρεται σε οποιαδήποτε εγκληματική οργάνωση, όπως:

**Στην Ιταλία:**
* Σικελική μαφία ή Κόζα Νόστρα
* Καμόρα (στη Νάπολη)
* Ντράγκετα (στην Καλαβρία)
* Σάκρα Κορόνα Ουνίτα (στην Απουλία)
* Στίντα (στη Σικελία)
**Σε άλλες χώρες:**
* Αλβανική μαφία
* Αμερικανική Κόζα Νόστρα
* Ιαπωνική μαφία (Γιακούζα)
* Ιρλανδική μαφία
* Καναδική μαφία (δείτε: Βίτο Ριτσούτο)
* Κουβανική μαφία (δείτε: Χοσέ Μιγκέλ Μπατλ)
* Κινεζική μαφία
* Ρωσική μαφία
* Σερβική μαφία
* Ελληνική μαφία
* Ελληνοαμερικανική Μαφία (Οικογένεια Βελέντζα)

Μπορεί επίσης να αναφέρεται στα ακόλουθα:
* Στο **νησί** Μαφία της Τανζανίας
* Στην **περιοχή** Μαφία της Τανζανίας
* Στο **παιχνίδι** "Μαφία"
* Στην κωμική **κινηματογραφική ταινία** του 1998 "Jane Austen's Mafia!"
* Στο **άλμπουμ** "Mafia" των Black Label Society
* Στο ρουμανικό **συγκρότημα ραπ** "B.U.G. Mafia" ή "Mafia"
57

*Η τρέχουσα σελίδα αφορά το έτος 57 κατά το [[Γρηγοριανό ημερολόγιο]] *

## Γεγονότα

## Γεννήσεις

## Θάνατοι

*29 Μαρτίου - Αυτοκράτορας Κουάνγκγου των Χαν

Κατηγορία:Έτη
58

*Η τρέχουσα σελίδα αφορά το έτος 58 κατά το [[Γρηγοριανό ημερολόγιο]] *

## Γεγονότα

## Γεννήσεις

## Θάνατοι

*Ντενγκ Γιου, Κινέζος στρατηγός και πολιτικός. (γ. 2 μ.Χ.)

## Παραπομπές


Κατηγορία:Έτη
59

*Η τρέχουσα σελίδα αφορά το έτος 59 κατά το [[Γρηγοριανό ημερολόγιο]] *

## Γεγονότα

## Γεννήσεις

## Θάνατοι

*23 Μαρτίου - Ιουλία Αγριππίνα, Ρωμαία αυτοκράτειρα

Κατηγορία:Έτη
60

*Η τρέχουσα σελίδα αφορά το έτος 60 κατά το [[Γρηγοριανό ημερολόγιο]] *

## Γεγονότα

## Γεννήσεις

## Θάνατοι

Κατηγορία:Έτη
61

*Η τρέχουσα σελίδα αφορά το έτος 61 κατά το [[Γρηγοριανό ημερολόγιο]] *

## Γεγονότα

## Γεννήσεις

*Πλίνιος ο Νεότερος, Ρωμαίος δικηγόρος

## Θάνατοι

Κατηγορία:Έτη
62

*Η τρέχουσα σελίδα αφορά το έτος 62 κατά το [[Γρηγοριανό ημερολόγιο]] *

## Γεγονότα
*5 Φεβρουαρίου - Ισχυρός σεισμός συγκλονίζει την Πομπηία στην Ιταλία.
*Ο αυτοκράτορας Νέρων παντρεύεται για δεύτερη φορά. Νέα του σύζυγος η Ποππαία Σαβίνα, πρώην σύζυγος του Μάρκου Σάλβιου Όθωνα.
*Μετά το θάνατο του Βούρου και τη δυσμένεια του Σενέκα, ο Νέρων, απαλλαγμένος από την επιρροή τους, γίνεται ένας μεγαλομανής καλλιτέχνης γοητευμένος από τον ελληνισμό και την Ανατολή. Ο Τιγγελλίνος γίνεται σύμβουλος του Νέρωνα. Από αυτή τη στιγμή και μετά, η βασιλεία του γίνεται πολύ καταχρηστική. 

## Γεννήσεις

## Θάνατοι

*8 Ιουνίου - Κλαυδία Οκταβία, Ρωμαία αυτοκράτειρα
*Ιάκωβος ο αδελφόθεος, αδελφός του Ιησού Χριστού

Κατηγορία:Έτη
Κινέας

Ο **Κινέας** ήταν αρχαίος Θεσσαλός ρήτορας, φιλόσοφος και πολιτικός, σύμβουλος του Βασιλέως Πύρρου της Ηπείρου, στην αυλή του οποίου διήλθε το μεγαλύτερο μέρος της ζωής του.

Ο Πλούταρχος στη ζωή του Πύρρου, αναφέρει, ότι αφου ο Κινέας παρά τις προσπάθειές του ν΄ αποτρέψει τον Πύρρο από την εκστρατεία του στην αρχαία Ιταλία, κατά των Ρωμαίων, τον ακολούθησε ως πολιτικός του σύμβουλος και πρέσβης στις διάφορες διπλωματικές αποστολές. Μετά την πρώτη νίκη του Πύρρου, ο Κινέας προσπάθησε να πείσει τον Βασιλέα του να προτείνει ειρήνη με τους Ρωμαίους, αλλά οι ενέργειες και των δύο αντιπροσωπειών που ηγούνταν ο Κινέας απέβησαν άκαρπες με την Ρώμη να αρνείται τους όρους του Πύρρου.

Δεν υπάρχουν ωστόσο ακριβείς πληροφορίες σχετικά με το τέλος του Κινέα, φαίνεται όμως πως πέθανε κατά την διάρκεια της εκστρατείας κατά της Σικελίας. Ο Κινέας διακρινόταν για την ρητορική δεινότητά του αλλά και την επαγωγικότητα τόσο του λόγου του όσο και κατά το συγγραφικό του έργο. Ήταν τόση η ευγλωττία του που ο ίδιος ο Πύρρος επαναλάμβανε για τον Κινέα πως είχε κατακτήσει περισσότερες πόλεις δια του λόγου του παρά ο ίδιος με τους πολέμους του. Αλλά και στο συγγραφικό έργο του "Θεσσαλικά" και στην επιτομή "Τακτικές του Αινείου" αποδείχθηκε ακριβής. 
Χαρακτηριστική είναι και η ιστορική στιχομυθία που έχει διασωθεί μεταξύ του Πύρρου και του Κινέα.
Ο Κινέας ρώτησε κάποια στιγμή τον Πύρρο: ΄
:- * «τι σκέπτεσαι να κάνεις μετά την εκστρατεία που ανέλαβες αν αποδειχθεί επιτυχής»*;
:- * «Άλλη»*, του απήντησε ο Πύρρος.
:- * «Και μετά από την άλλη»*; συνέχισε ο Κινέας,
:- * «Και άλλη, κι άλλη, και αφού καταλάβουμε όλη τη Χώρα, θ΄ αναπαυθούμε, Κινέα, φιλοσοφούντες»*.
:- * «Και γιατί τάχα να μη κάνουμε αυτό από τώρα»;*, παρατήρησε ο φιλόσοφος!

## Πηγές
*Νεώτερον Εγκυκλοπαιδικόν Λεξικόν Ηλίου" τομ.10ος, σελ.749.

## Δείτε επίσης
* Πύρρος όπου και το πλήρες κείμενο της στιχομυθίας με τον βασιλιά κατά τον Πλούταρχο. 
## Παραπομπές


Κατηγορία:Αρχαίοι Έλληνες φιλόσοφοι
Κατηγορία:Αρχαίοι Έλληνες ρήτορες
Πόθι Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.374694,
          38.130306
        ]
      }
    }
  ]
}
Το **Πόθι** ή **Πόθιο** είναι ημιορεινό χωριό στη νότιο Εύβοια και την Περιφερειακή Ενότητα Εύβοιας.

## Γεωγραφικά - ιστορικά στοιχεία
Το Πόθι βρίσκεται σε απόσταση 25 χιλιόμετρα βόρεια της Καρύστου και 118 νοτιοανατολικά της Χαλκίδας. Μαζί με το Γιαννίτσι και το Κάτω Γιαννίτσι αποτελούν την τοπική κοινότητα Γιαννιτσίου που υπάγεται στον Δήμο Καρύστου της Περιφερειακής Ενότητας Εύβοιας. Συνορεύει με τις περιφέρειες των χωριών Γιαννιτσίου, Αγίου Δημητρίου, Παραδεισίου και Εκάλης. Η έκταση του χωριού είναι περίπου 6 τετραγωνικά χιλιόμετρα. Το έδαφος είναι ορεινό, άγονο και επικλινές. Η περιοχή και το χωριό ονομάστηκε έτσι από τις βυζαντινές οικογένειες των Πόθων και, κατά τα πρώτα χρόνια, γραφόταν *Πόθοι*.

Ιστορικές πηγές αναφέρουν ότι χτίστηκε κατά τους πρώτους χρόνους της Τουρκοκρατίας. Οι κάτοικοι δεν γνωρίζουν την ιστορία ή έστω τη δράση των κατοίκων, αλλά πιθανόν άνθρωποι του χωριού έλαβαν μέρος στον αγώνα της Ελληνικής Επαναστάσεως, καθώς και στην πολιορκία του Φρουρίου της Καρύστου. Το χωριό απελευθερώθηκε κατά το 1833, μαζί και όλη η περιοχή της Καρύστου. Η παράδοση του φρουρίου CASTELL ROSSO έγινε στις 11 Απριλίου 1833.

Ο πληθυσμός του χωριού, σύμφωνα με την απογραφή του 2011, ανέρχεται σε 71 κατοίκους, οι οποίοι ασχολούνται με τη γεωργία και την κτηνοτροφία. Το πολιτιστικό επίπεδο είναι καλό, ενώ τουρισμός δεν υφίσταται. Οι διοικητικές, δικαστικές και στρατιωτικές υπηρεσίες υπάγονται στην Κάρυστο, στη Χαλκίδα και στην Αθήνα.

## Παραπομπές


## Εξωτερικοί σύνδεσμοι

* Χριστιανικά μνημεία στα χωριά Γιαννίτσι και Πόθι της Νότιας Εύβοιας από τη Βιβλιοθήκη Α.Π.Θ.

Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Γκέρμκνεντελ

thumb|right|220px|Γκέρμκνοντελ
Το **γκέρμκνεντελ** (γερμ. *Germknödel*, τσέχ. *kynuté knedlíky*) είναι γλυκό χαρακτηριστικό της βοημικής και βιενέζικης κουζίνας, το οποίο είναι αγαπητό και στη Βαυαρία.

Το γκέρμκνεντελ φτιάχνεται από αλεύρι, μαγιά, αβγά, βούτυρο και ζάχαρη, ενώ είναι γεμιστό με μαρμελάδα δαμάσκηνο ή άλλου τύπου. Σερβίρεται ζεστό, είτε με λιωμένο βούτυρο, παπαρουνόσπορο και ζάχαρη άχνη, είτε με σως βανίλιας, παπαρουνόσπορο και ζάχαρη άχνη.

Κατηγορία:Τρόφιμα μαγειρεμένα στον ατμό
Κατηγορία:Γλυκά
Κατηγορία:Αυστριακή κουζίνα
Κατηγορία:Ασκεναζική κουζίνα
Τιμολέων Αμπελάς

Ο **Τιμολέων Αμπελάς** (Πάτρα 1850 – Αθήνα 1929) ήταν Έλληνας δικαστικός, ποιητής και πεζογράφος. Ανήκε στο ρεύμα των καθαρολόγων της αθηναϊκής σχολής που πίστευαν πως με την ανάσταση της αρχαίας ελληνικής γλώσσας θα αναστηνόταν στη κοιτίδα του και το αρχαίο δράμα. 

## Βιογραφία
Γεννήθηκε στην Πάτρα αλλά έζησε πιο πολύ στη Σύρο, μετά στην Αθήνα όπου και σπούδασε νομικά και στη συνέχεια επανήλθε στη Σύρο. Το 1874 διορίστηκε πρωτοδίκης και αποχώρησε τελικά από το δικαστικό κλάδο ως εφέτης. Υπήρξε ένας από τους ιδρυτές του Φιλολογικού Συλλόγου της Αθήνας Παρνασσός. Ξεκίνησε γράφοντας θεατρικά έργα όταν ήταν στη Σύρο όντας γέννημα της θεατρικής παράδοσης της νήσου που από την εποχή του Θεόδωρου Αλκαίου(1828-1831) είχε μεγάλη θεατρική κίνηση. Τον καιρό που παρακολουθούσε τα εγκύκλια μαθήματα του στη Σύρο έγραψε την πεντάπρακτη τραγωδία του, *Μάρτυρες του Αρκαδίου*. Για τη συγγραφή βασίστηκε σε σημειώσεις που κράτησε από αυτόπτες μάρτυρες και πρόσφυγες από την Κρήτη που είχαν καταφύγει στη Σύρο. Το έργο πρωτοπαίχτηκε τρεις μήνες μετά στις 3 Ιανουαρίου 1867 προς τιμήν της βασίλισσας Όλγας, από το θίασο Αλεξιάδη, στον οποίο συμμετείχε και ο Π. Καννελίδης, μετέπειτα διευθυντής των "Καιρών".

## Συγγραφικό έργο
**Εις Δημήτριον Χρηστίδην αποχαιρετισμός επιτάφιος*, έκδοση Εθνοφύλακος, Αθήνα 1877.
**Ιστορία της νήσου Σύρου*, Ερμούπολη 1874.
**Μάρτυρες του Αρκαδίου, δράμα εις πράξεις πέντε*, Ερμούπολη 1867.
**Ιερός λόχος (1821),Δράμα εις πράξεις τρεις*
**Άλωσις της Τροίας*
**Κρήτες και Βενετοί*
**Νέρων* (1870)
**Κλεοπάτρα*, δράμα, Αθήναι, βραβεύτηκε το 1875, εκδόσεις Άγκυρα
**Λέων Καλέργης* (1867), ιστορικό δράμα, πρωτοανεβάστηκε στη Σύρο.
**Έβρος της Θράκης* (1871)
**Σκλήραινα*, ανεβάστηκε στο Βασιλικό Θέατρο (Ελλάδα)
**Πρό της Αλαμάνας*, δίπρακτο δράμα με ήρωα τον Αθανάσιο Διάκο, ανεβάστηκε στη Πάτρα το 1907.
**Βιργινία* (1870)
**Αναμορφωταί*
**Λέων Χαμάρετος*
**Ακτή ιέρεια Κορίνθου*
**Αυλία Ευδοκίδα*
**Δανίνα*, οικογενειακό δράμα
**Λίνα Δράκα*
**Εμπορικός γάμος*, μονόπρακτη κωμωδία
**Χορός της Μιχαλούς*, μονόπρακτη κωμωδία
**Σκανδαλώδεις επισκέψεις*, μονόπρακτη κωμωδία
**Πεδίον της τιμής*, μονόπρακτη κωμωδία.
**Αναμορφωτές*, τρίπρακτη κωμωδία, βραβεύτηκε στο Λαζάνειο διαγωνισμό.
**Ελένη της Μιλήτου*, συλλογή διηγημάτων
**Ο Καύνειος έρως ήτοι Ιστορία μιας παροιμίας *, συλλογή διηγημάτων, 1868.
**Κοχύλαι* και *Χρώματα*, λυρική συλλογή.
**Πρίγκιψ του Μωρέως*, βραβεύτηκε στο Παντελίδειο διαγωνισμό
**Γεωργική νομοθεσία εν Ελλάδι* το οποίο και κρίνεται το μοναδικό επιστημονικό ερυνητικό έργο του όπου εξετάζει το αγροτικό ζήτημα της Ελλάδας με τα ληφθέντα κατά καιρούς μέτρα επίλυσης.

## Εξωτερικοί σύνδεσμοι

*Απόσπασμα απο το ''Ο Καύνειος έρως ήτοι Ιστορία μιας παροιμίας ''

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Αγία Βαρβάρα Αιγιαλείας

:*Για οικισμούς με ίδιο όνομα στην Αχαΐα, δείτε: [[Αγία Βαρβάρα Αχαΐας]]*

Η **Αγία Βαρβάρα** είναι ορεινό χωριό της Αχαΐας, στα σύνορα της πρώην επαρχίας Καλαβρύτων με την πρώην επαρχία Αιγιαλείας. Στην απογραφή του 2011 ο οικισμός βρέθηκε να έχει πληθυσμό 44 κατοίκους.

## Τοποθεσία

Το χωριό είναι χτισμένο στις πλαγιές του όρους Ξεροβούνα, απέναντι από την ανατολική πλευρά του Χελμού σε πλαγιά του λεκανοπεδίου της Νωνάκριδος, και περιβάλλεται από δάση ελάτου και πεύκου. Βρίσκεται σε υψόμετρο 1.100 μέτρων και απέχει 30 χιλιόμετρα από την Ακράτα. Κοντά στο χωριό, στα 20 χιλιόμετρα, βρίσκεται το Χιονοδρομικό κέντρο Καλαβρύτων, τα Ύδατα της Στυγός στα 6 χιλιόμετρα και η Λίμνη Τσιβλού στα 7 χιλιόμετρα.

## Διοικητική εξέλιξη
Η Αγία Βαρβάρα από το 1835 μέχρι το 1912 ήταν οικισμός του τότε Δήμου Νωνάκριδας της Επαρχίας Καλαβρύτων. Στη συνέχεια, με την κατάργηση των Δήμων, ορίστηκε έδρα της ομώνυμης Κοινότητας, ενώ στα τέλη του 20ού αιώνα με τη βραχύβια επανασύσταση του Δήμου Νωνάκριδος (19/07/1996 - 04/12/1997) έγινε και πάλι τμήμα του. Το 1998, με την εφαρμογή της διοικητικής διαίρεσης του σχεδίου "Καποδίστριας", ο οικισμός εντάχτηκε στον Δήμο Ακράτας. Από το 2011 είναι έδρα της ομώνυμης Τοπικής Κοινότητας της Δημοτικής Ενότητας Ακράτας του «Καλλικρατικού» Δήμου Αιγιαλείας.

Η Τοπική Κοινότητα της Αγίας Βαρβάρας περιλαμβάνει εκτός από τον ομώνυμο οικισμό και τον οικισμό Βουνάκι, ο οποίος είναι χτισμένος σε υψόμετρο 1.080 μέτρων και σύμφωνα με την απογραφή του 2011 έχει πληθυσμό 22 κατοίκων. Η κοινότητα είναι χαρακτηρισμένη ως αγροτικός ορεινός οικισμός, με έκταση 9,747 χλμ² (2011).

## Δημογραφικά στοιχεία

## Προσωπικότητες
* Σωτήριος Θεοχαρόπουλος (απεβ. 1854), αγωνιστής της Ελληνικής Επανάστασης του 1821.

## Δείτε επίσης
* Δήμος Νωνάκριδος
* Κλουκινοχώρια

## Παραπομπές


## Πηγές
* Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Αγίας Βαρβάρας Αιγιαλείας. eetaa.gr. Ανακτήθηκε: 24/03/2016.
* Ε.Ε.Τ.Α.Α. - Διοικητικές μεταβολές Κοινότητας Αγίας Βαρβάρας Αιγιαλείας. eetaa.gr. Ανακτήθηκε: 24/03/2016.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Ακράτας
Κατηγορία:Δήμος Αιγιαλείας
Κατηγορία:Αγία Βαρβάρα (τοπωνύμιο)
Πάνος Παπαρρηγόπουλος

Ο **Πάνος Παπαρρηγόπουλος** (1913 - 4 Δεκεμβρίου 1985) ήταν Έλληνας ποιητής και πεζογράφος. Γεννήθηκε στα Φίλια Καλαβρύτων το 1913 και πέθανε στον Πειραιά το 1985.

Σπούδασε νομικά και μετά κατατάχθηκε στην αστυνομία όπου έφτασε μέχρι το βαθμό του Αστυνομικού διευθυντή. Συνεργάστηκε με πολλά περιοδικά και εφημερίδες.

## Συγγραφικό έργο
### Ποιητικές Συλλογές
**Νοσταλγικοί Ρυθμοί*, 1964
**Το Τραγούδι του Λάδωνα*, 1967
**Λυρική Πορεία*, 1971
**Επιλογή*, 1981
κ.α.

### Λογοτεχνία
**Λαογραφικά των Καλαβρύτων*, 1970 - β΄έκδοση 1979
**Καλαβρυτινά Δημοτικά Τραγούδια*, 1971
**Πέρα από την Πολιτεία*, 1972
κ.α.

## Παραπομπές και σημειώσεις


Κατηγορία:Έλληνες συγγραφείς του 20ού αιώνα
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
63

*Η τρέχουσα σελίδα αφορά το έτος 63 κατά το [[Γρηγοριανό ημερολόγιο]] *

## Γεγονότα

## Γεννήσεις

## Θάνατοι

Κατηγορία:Έτη
64

*Η τρέχουσα σελίδα αφορά το έτος 64 κατά το [[Γρηγοριανό ημερολόγιο]] *

## Γεγονότα
*18 Ιουλίου - Ξεσπά η μεγάλη πυρκαγιά της Ρώμης, η οποία στις επόμενες έξι ημέρες θα προκαλέσει εκτεταμένες καταστροφές στην πόλη.
*Ξεκινάνε στη Ρώμη οι διώξεις εναντίον των Χριστιανών από τον αυτοκράτορα Νέρωνα.

## Γεννήσεις

## Θάνατοι

Κατηγορία:Έτη
Ζαργκόν

Η **ζαργκόν** (γαλλ. *jargon*) είναι γλώσσα με ειδική ορολογία και λεξιλόγιο που σχετίζεται με κάποια συγκεκριμένη επιστημονική δραστηριότητα, επάγγελμα ή άλλη ομάδα. Αναπτύσσεται ως τεχνική γλώσσα για λόγους πιο γρήγορης και εύκολης επικοινωνίας, για να εκφράσει έννοιες που χρησιμοποιούνται συχνά μεταξύ των μελών της ομάδας, και παράλληλα ενδυναμώνει την αίσθηση του ανήκειν στην ομάδα. 

Κύρια χαρακτηριστικά της ζαργκόν είναι το εξειδικευμένο στον τομέα της λεξιλόγιο, ιδιωματισμοί και συντομογραφίες. Στο συντακτικό της παρατηρείται η χρήση της προστακτικής, εκτεταμένη χρήση παθητικής φωνής και αντικατάσταση σε νομικά κείμενα των αντωνυμιών με φράσεις ουσιαστικών. Στον προφορικό λόγο γίνεται χρήση προσωδίας και χειρονομιών ενώ στον γραπτό εμφανίζονται διάφορες τυπογραφικές συμβάσεις. 

## Παραπομπές


Κατηγορία:Διαλεκτολογία
65

*Η τρέχουσα σελίδα αφορά το έτος 65 κατά το [[Γρηγοριανό ημερολόγιο]] *

## Γεγονότα
* Ο Νέρων εμπλέκεται σε μία σειρά από αντίποινα εναντίον του Σενέκα του Νεότερου, των φιλοδημοκρατικών γερουσιαστών και οποιουδήποτε άλλου στερείται της εμπιστοσύνης του.
* Ο Νέρων σκοτώνει την έγκυο σύζυγό του, Ποππαία Σαβίνα, με μία κλωτσιά στο στομάχι.

## Γεννήσεις

## Θάνατοι

*30 Απριλίου - Λουκανός, Ρωμαίος ποιητής
*Σενέκας ο Νεότερος, Ρωμαίος φιλόσοφος και πολιτικός

Κατηγορία:Έτη
Τάσος Μπαντής

Ο **Τάσος Μπαντής** (1950 – 7 Ιανουαρίου 2007) ήταν Έλληνας ηθοποιός. 

## Βιογραφικό
Ο Τάσος Μπαντής γεννήθηκε στην Κωνσταντινούπολη, απ’ όπου έφυγε με την οικογένειά του το 1964 και εγκαταστάθηκε στη Θεσσαλονίκη. 

Τελείωσε τη Σχολή Θεάτρου του Κυριαζή Χαρατσάρη και το 1972 τη Φιλοσοφική του ΑΠΘ. Σπούδασε θεατρολογία στο Λονδίνο.

Ως ηθοποιός εργάστηκε στο ΚΘΒΕ, στο Ανοιχτό Θέατρο του Γιώργου Μιχαηλίδη και στο θίασο Καρέζη-Καζάκου. Ήταν ιδρυτικό μέλος της Εταιρείας Θεάτρου «Η Σκηνή» και συνεργάστηκε με τον Λευτέρη Βογιατζή σε σκηνοθεσίες πολλών παραστάσεων.

Υπήρξε ιδρυτής και εμψυχωτής του Θεατρικού Οργανισμού Μορφές στο θέατρο Εμπρός, όπου σκηνοθέτησε και μετέφρασε τα περισσότερα από τα έργα που παρουσιάστηκαν εκεί, καθώς και παραστάσεις με έργα του νεώτερου και κλασσικού ελληνικού και ξένου δραματολογίου, που έγιναν πολύ μεγάλες επιτυχίες, ενώ εργάσθηκε ως ηθοποιός αρχικά στο Κρατικό Θέατρο Βορείου Ελλάδος και στη συνέχεια έπαιξε στην Αθήνα.

Έπαιξε στην κινηματογραφική ταινία Πολίτικη κουζίνα" του Τάσου Μπουλμέτη, όπου και υποδύθηκε το ρόλο του παππού του πρωταγωνιστή, ενώ είχε τιμηθεί με το Βραβείο Θεάτρου της Ένωσης Ελλήνων Θεατρικών και Μουσικών Κριτικών. 

Από το 1976 ως το 1981 συνεργάστηκε στο Τρίτο Πρόγραμμα της ΕΡΤ ως παραγωγός ραδιοφωνικών εκπομπών για το θέατρο και τη λογοτεχνία, με τον Μάνο Χατζιδάκι. Τελευταίες του παραστάσεις ήταν τα έργα *Addio del Passato* της Λείας Βιτάλη και *Ένας αριθμός* της Κάριλ Τσέρτσιλ σε συνεργασία με την εταιρεία θεάτρου "Ηθικόν Ακμαιότατον".
 
Πέθανε από καρκίνο σε ηλικία 57 ετών, στις 7 Ιανουαρίου 2007.

## Θεατρικές παραστάσεις

Λίστα θεατρικών παραστάσεων στις οποίες ο Τ. Μπαντής συμμετείχε ως ηθοποιός.

Κατάλογος θεατρικών παραστάσεων που σκηνοθέτησε ο Τ. Μπαντής

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
66

*Η τρέχουσα σελίδα αφορά το έτος 66 κατά το [[Γρηγοριανό ημερολόγιο]] *

## Γεγονότα

## Γεννήσεις

## Θάνατοι

* Γάιος Πετρώνιος (Gaius Petronius, 27 - 66 μ.Χ.), αυλικός του Νέρωνα, θεωρείται ο συγγραφέας του Σατυρικού.

Κατηγορία:Έτη
Τύμπινγκεν

Το **Τύμπινγκεν** (γερμ.: *Tübingen*, παλιά ελληνική ονομασία: **Τυβίγγη**) είναι πόλη που βρίσκεται στη νοτιοδυτική Γερμανία, στο κρατίδιο της Βάδης-Βυρτεμβέργης, περίπου 40 χλμ. νότια της Στουτγκάρδης με πληθυσμό 90.546 (στοιχεία 30/09/2019). 

Το Τύμπινγκεν είναι πόλη με έντονο ακαδημαϊκό χαρακτήρα λόγω του πανεπιστημίου του, που με έτος ίδρυσης το 1477 είναι ένα από τα παλαιότερα της Γερμανίας και της Ευρώπης γενικότερα. Εκεί σπουδάζουν περί τους 27.000 φοιτητές, αριθμός που καθιστά το πανεπιστήμιο κινητήρια δύναμη για την πόλη. Το 2014 περίπου το 1/3 των κατοίκων της πόλης ήταν σπουδαστές.

Η σύγχρονη πόλη είναι χτισμένη γύρω από το ιστορικό κέντρο (παλιά πόλη, γερμ. Altstadt), το οποίο αποτελεί και σήμερα το εμπορικό κέντρο της. Την πόλη διασχίζει ο ποταμός Νέκαρ (γερμ. Neckar). Μεγάλα τμήματα της πόλης είναι κτισμένα σε λόφους με το Σλόσμπεργκ (Schlossberg) και το Έστερμπεργκ (Österberg) στο κέντρο της πόλης και το Σκάρενμπεργκ και το Χέρλεσμπεργκ στις παρυφές της εσωτερικής πόλης.

## Σημειώσεις παραπομπές


## Φωτοθήκη


File:Germany Tübingen Nonnenhaus-2005.jpg|Χιονισμένες κατοικίες
File:Germany Tübingen Hölderlinturm.jpg|Hölderlinturm
File:Germany Tübingen Reflection-in-Neckar.jpg|Αντανάκλαση των σπιτιών στον Νέκαρ
File:Germany Tübingen Neptune Fountain.jpg|Πηγή μπροστά από το δημαρχείο
File:Germany Tübingen St-George-and-Shutters.jpg|Πηγή στον Αγ. Γεώργιο 
File:Germany Tübingen St-Georg-in-Snow.jpg|Ο Αγ. Γεώργιος χιονισμένος
File:Tübingen, Danneckersche Nymphengruppe (R Kennison 2012).jpg|Αγάλματα
File:Neckar river watershed.png|Το Τύμπινγκεν και οι άλλες πόλεις του ποταμού Νέκαρ


## Εξωτερικοί σύνδεσμοι

* Επίσημος ιστότοπος της πόλης του Τύμπινγκεν
* Επίσημος ιστότοπος του Πανεπιστημίου του Τύμπινγκεν
* Πληροφορίες

*
Κατηγορία:Πόλεις της Βάδης-Βυρτεμβέργης
Εκκλησιαστικοί Πατέρες

**Εκκλησιαστικοί Πατέρες** ή **Πατέρες της Εκκλησίας** ονομάζονται οι εκκλησιαστικοί θεολόγοι και συγγραφείς (ευαγγελιστές)κυρίως κατά τους πρώτους πέντε αιώνες του Χριστιανισμού, οι οποίοι άσκησαν μεγάλη επιρροή. Δεν ανακηρύχτηκαν όλοι οι Πατέρες Άγιοι. Σε αυτούς δεν περιλαμβάνονται συνήθως οι συγγραφείς της Καινής Διαθήκης, αν και στην πρώτη Χριστιανική εκκλησία κάποια από τα έργα των Εκκλησιαστικών Πατέρων θεωρούνταν ότι αποτελούσαν μέρος του Βιβλικού κανόνα.

Με κριτήριο τη γλώσσα τους, οι Εκκλησιαστικοί Πατέρες διαχωρίζονται σε
* *[[Ελληνική γλώσσα|Έλληνες]] (Εκκλησιαστικούς) Πατέρες* 
* *[[Λατινική γλώσσα|Λατίνους]] (Εκκλησιαστικούς) Πατέρες* και σε
* *[[Αραμαϊκή γλώσσα|Σύρους]] (Εκκλησιαστικούς) Πατέρες*.
Ανάμεσα στους Πατέρες της Εκκλησίας είναι και οι Τρεις Ιεράρχες, ο Βασίλειος ο Μέγας, ο Γρηγόριος ο Θεολόγος ή ο Ναζιανζηνός και ο Ιωάννης ο Χρυσόστομος.

## Δείτε επίσης
* Διδάσκαλοι της Εκκλησίας
* Αποστολικοί Πατέρες
* Πατρολογία
* Πατριστικό Ελληνικό Λεξικό

Κατηγορία:Εκκλησιαστικοί Πατέρες
Μομοφούκου Άντο

Ο **Μομοφούκου Άντο** (*安藤百福*, 5 Μαρτίου 1910 - 5 Ιανουαρίου 2007) ήταν επιχειρηματίας από την Ταϊβάν. Υπήρξε ιδρυτής και Πρόεδρος της εταιρείας "Nissin Food Products Co., Ltd" και εφευρέτης του πρώτου στον κόσμο στιγμιαίου φιδέ και του φιδέ σε φλιτζάνια, γνωστού ως ράμεν.

## Βιογραφία
Γεννήθηκε στις 5 Μαρτίου 1910 στο Τσιαγί. Σε ηλικία 23 ετών εγκαταστάθηκε στην Οσάκα της Ιαπωνίας. Ίδρυσε τη Nissin στην Ικέντα, το 1948. Αρχικά ήταν μία μικρή εταιρεία, η οποία παρήγαγε αλάτι. Στις 25 Αυγούστου 1958 και έπειτα από πολύμηνες δοκιμές και πειραματισμούς, ο Άντο τελειοποίησε τη μέθοδο της γρήγορης παρασκευής και παρήγαγε το στιγμιαίο φιδέ, για πρώτη φορά στον κόσμο. Τον ονόμασε Chikin Ramen. Άρχισε να πουλάει φιδέ σε φλιτζάνια το 1971. Μετά την πτώση της τιμής του, ο στιγμιαίος φιδές έγινε γνωστός και στις υπόλοιπες χώρες του κόσμου.

Απεβίωσε στις 5 Ιανουαρίου του 2007.

## Παραπομπές


## Εξωτερικοί σύνδεσμοι
* Ροκ σε μια κούπα νουντλς - Άρθρο στην εφημερίδα *Ελευθεροτυπία*.

Κατηγορία:Ταϊβανέζοι επιχειρηματίες
Κατηγορία:Ταϊβανέζοι εφευρέτες
Τέντι Κόλεκ

Ο **Τέοντορ «Τέντι» Κόλεκ** (27 Μαΐου 1911 - 2 Ιανουαρίου 2007) ήταν δήμαρχος της Ιερουσαλήμ επί 28 χρόνια και θεωρείται ο πρωτεργάτης της συνύπαρξης των Ισραηλινών και των Παλαιστινίων στην ιερή πόλη.

## Βιογραφία
Αυστριακής καταγωγής, γνωστός ως Τέντι, ο Κόλεκ γεννήθηκε στις 27 Μαΐου του 1911. Εξελέγη δήμαρχος της Δυτικής Ιερουσαλήμ το 1965 και παρέμεινε στο δημαρχιακό θώκο για άλλες τέσσερις συνεχείς θητείες, ως το 1993. Κατά τη διάρκεια της θητείας του oικοδόμησε ένα από τα πιο μοντέρνα και φιλόδοξα σχέδια ανακατασκευής των κτιρίων στην Ιερουσαλήμ. Τον διαδέχθηκε στη δημαρχία ο Εχούντ Ολμέρτ, ο οποίος το 2006 έγινε Πρωθυπουργός του Ισραήλ.

Πέθανε στις 2 Ιανουαρίου του 2007.

## Παραπομπές


## Βιβλιογραφία
* Ruth Bachi-Kolodny 2008, "Teddy Kollek. The Man, His Life and His Jerusalem", Gefen Publishing House. ISBN 978-9652294173

Κατηγορία:Ισραηλινοί πολιτικοί
Κατηγορία:Δήμαρχοι